GiliGold/VAD_KnessetCorpus huggingface dataset:
מירי רגב: אנחנו משוכנעים שתשוכנעו במשרד האוצר שאת התיאגוד אנחנו חייבים לדחות בשנה ולא בחצי שנה.
מירי רגב: בשנה - - -
<קריאה: למה לדחות?
יונה יהב: למה לדחות?
יונה יהב: - - -
מירי רגב: כדי שבשנה הזאת נעשה את הכול כדי לבטל את תאגידי המים.
מירי רגב: זאת המשימה שלנו.
מירי רגב: זאת המשימה.
מירי רגב: נכון, חבר הכנסת יעקב אשר?
מירי רגב: חבר הכנסת יעקב אשר עשה את הכול, הכול, כדי להביא את החוק הזה ולהסיר עד החצי הזה.
מירי רגב: אז אנחנו הצלחנו במשימה הראשונה, אני מקווה שאנחנו נצליח גם במשימה השנייה בעניין הזה.
מירי רגב: מר חיים ביבס, אני בטוחה שאנחנו נביא, נעשה ביחד הרבה מאוד דברים טובים למען השלטון המקומי.
מירי רגב: אני בטוחה שנעסוק גם בתאגידי המים; גם בנושא הארנונה; גם בנושא מענקי האיזון.
מירי רגב: צריך לחזור לזה ולטפל בזה.
מירי רגב: רק הבוקר שמענו על האירוע הנוראי הזה של צוברי הגז.
מירי רגב: דרך אגב, זה נמצא רק אצל היועץ המשפטי לממשלה.
מירי רגב: הוא חייב לאשר את פרסום צוברי הגז לראשי הערים.
מירי רגב: לא יכול להיות שראש עיר בוועדת תכנון ובנייה לא יודע איפה יש לו צובר גז.
מירי רגב: מחר בבוקר הוא יאשר גן ילדים.
מירי רגב: מה עם צובר גז?
מירי רגב: בגלל נושאים עסקיים של חברות הגז.
מירי רגב: זה לא יכול להיות וזה לא ימשיך.
מירי רגב: גם בנושא צוברי הגז אנחנו ניתן לכם את המענה, ובנושאים רבים אחרים: שיטור מקומי, שירותי דת, רפורמה במועצות הדתיות שהולכת להיות.
מירי רגב: אז אנחנו נעסוק בכל הנושאים האלה יחד עם מר חיים ביבס, וביחד אתכם, וביחד עם השרים הרלוונטיים כמובן, ואין לי ספק שאנחנו נקדם את השלטון המקומי הלאה.
מירי רגב: אז מר חיים ביבס, אני מאחלת לך הרבה מאוד הצלחה.
מירי רגב: יש לך פרטנרית כאן מלאה לכל מה שאתה רוצה, עם הוועדה הזאת, עם יושבי ראש השדולה.
מירי רגב: וביחד אני בטוחה שנעשה ונצליח.
מירי רגב: ולידידי, מר אלי ברדה מהפריפריה, ידידי.
מירי רגב: אני שמחה שנבחרת.
מירי רגב: אני חושבת שאתה יכול לעשות את התפקיד הזה בצורה מצוינת.
מירי רגב: אתה יכול לתת את האיזון הנכון על כל מה שקשור בסוגיית הפריפריה, גם צפון וגם דרום.
מירי רגב: יש לך את היכולות לעשות את זה, גם כאחד שמכיר היטב את המגבלות ואת הקשיים של ראש עיר בפריפריה, ואני מאחלת לך המון-המון הצלחה.
מירי רגב: וביחד, כפי שאמרנו, יחד עם מר חיים ביבס וכל החברים נעשה למען הצלחתכם ולמען הצלחת השלטון המקומי.
מירי רגב: כמובן שהוועדה הזאת תמשיך להיות לבית לכל אחד מראשי הערים, ראשי המועצות, כדי שביחד נעשה למען תושבי המדינה הזאת.
מירי רגב: עכשיו אני אעביר את זכות הדיבור לחתן.
גדעון סער: תודה רבה, גברתי היושבת ראש.
גדעון סער: קודם כל, אני רוצה לברך אותך על הכינוס הזה.
גדעון סער: אני חושב שזה חשוב גם להודות למר שלמה בוחבוט וגם למר עדי אלדר, וגם לברך את הנבחרים, את מר חיים ביבס ואת מר אלי ברדה, ובעיקר לסמן את שיתוף הפעולה ההדוק שיש ושיהיה במהלך הקדנציה הזאת במשולש הזה של שלטון מקומי, משרד הפנים וועדת הפנים והגנת הסביבה של הכנסת, ואני אומר על כך כמה מילים.
גדעון סער: אני חושב שעשית נכון ועשית יפה.
גדעון סער: באמת תמכתי אתמול בהצעת החוק שלך.
גדעון סער: אני חושב ששנה הוא פרק הזמן היותר נכון.
גדעון סער: אמרתי את זה גם בוועדת השרים לחקיקה, גם חפיפה לשנת התקציב, וודאי זה יבוא ביום רביעי לקריאה טרומית וכדומה.
גדעון סער: אני רוצה, קודם כל, לברך ולהודות למר שלמה בוחבוט.
גדעון סער: מר שלמה בוחבוט בכובעו האחד מראשי הרשויות, אולי ראש הרשות הוותיק ביותר היום.
שלמה בוחבוט: הכי ותיק.
גדעון סער: אחרי שבפרדסיה, היה קודם בפרדסיה, לא?
גדעון סער: אתה 30 וכמה שנה?
שלמה בוחבוט: ושבע.
גדעון סער: 37 שנה.
גדעון סער: ראש רשות 41 שנה או 42 שנה, אבל הוא בסיבוב שני לא נבחר.
גדעון סער: עכשיו מר שלמה בוחבוט מוביל.
גדעון סער: זה אומר הרבה, שחוזרים ונותנים אמון.
גדעון סער: כל אחד מאיתנו כנבחר ציבור יודע שלקבל אמון זו משימה לא פשוטה.
גדעון סער: ומר שלמה בוחבוט בכובעו כיושב ראש מרכז השלטון המקומי היה שותף נאמן – אני אומר את זה גם כשר פנים וגם כשר חינוך – למהלכים מאוד-מאוד חשובים.
גדעון סער: וזה לא שתמיד היה קל.
גדעון סער: בתוך החדר יש הרבה פעמים ויכוחים.
גדעון סער: כלפי חוץ מתייצבים ביחד.
גדעון סער: אני חושב שהשלטון המקומי בתקופה הזו, בקדנציה הזאת, זכה להישגים רבים מאוד.
גדעון סער: ואם היו – אני אומר את זה כשר חינוך – אם היו לנו הישגים בתחום התקציבי; אני שומע שעל – טוב, אני לא רוצה להיכנס כאן לנושאים פוליטיים, אבל כל אותם הסכמים, הסכמי שכר, חינוך חינם לגילאי שלוש-ארבע, כל ההישגים שהושגו בקדנציה הקודמת בתחום החינוך, העצמת תקציב החינוך שממנו נהנו גם הרשויות המקומיות, הכול התחיל בעצם מאותו מאבק משותף שקיימנו עם השלטון המקומי ב-2009 על תקציב משרד החינוך, שבו השלטון המקומי היה לו חלק משמעותי, ואני משוכנע שאם לא היה מתנהל המאבק הזה או לא מסתיים כפי שהוא היה מסתיים, אז אותם מחזות שהיינו רואים בעבר, של פגיעה בחינוך, שזו בעצם פגיעה גם בילדים וגם בשלטון המקומי, היו חוזרים ונשנים והמציאות הייתה שונה לחלוטין.
גדעון סער: מר שלמה בוחבוט גם היה, נכון, סנגור של הרשויות היותר חלשות תמיד, ומתוך תפיסה חברתית נכונה.
גדעון סער: ובמידה שהצלחנו בנושאים שונים, ואני תמיד עמדתי על זה, אמרתי: תקצוב דיפרנציאלי, אני לא מוכן כל עוד אין לי סל לתלמיד, אבל כל משאב תוספתי יחולק באופן דיפרנציאלי.
גדעון סער: ואם בנינו גני ילדים בגילאי שלוש וארבע, אז בנינו עם תקצוב דיפרנציאלי, עם משמעות לסוציו-אקונומי ולמרחק מהמרכז, כך שהרשויות היותר מרוחקות ויותר חלשות קיבלו יותר.
גדעון סער: אז זה היה חלק מאותה תפיסה שראינו אותה עין בעין, איך אנחנו יכולים להתקדם, לייצר יותר צדק בעניין הזה.
גדעון סער: וכמובן שאף פעם המלאכה, המלאכה אף פעם לא נשלמת, תמיד יש עוד פרקים.
גדעון סער: אבל ללא ספק מר שלמה בוחבוט שהיית חשוב בשני המובנים האלה: גם במובן של שלטון מקומי בכלל, וגם במובן השני שהוא חשוב של צמצום פערים בין רשויות.
גדעון סער: כמובן מר עדי אלדר באמת כשם ומושג במדינת ישראל, מי שהפך את כרמיאל לפנינה בגליל.
גדעון סער: באמת תענוג לבוא אליה, תענוג לבקר בה, לא רק כשיש פסטיבל מחול, אבל למי שלא היה אז אני מציע שיבדוק את זה קודם כל בפסטיבל המחול כי זה כל שנה.
גדעון סער: אבל גם בשלטון המקומי, היה קודם יושב ראש מרכז השלטון מקומי.
גדעון סער: הוא בהחלט אחד מראשי הרשויות המשמעותיים שתרם תרומה גדולה בכל התפקידים של השלטון המקומי, וראוי וצריך לומר תודה.
גדעון סער: אני חושב שהיושב ראש הנכנס, מר חיים ביבס, מותר לי להגיד חברי, איש יכולות וכישורים.
גדעון סער: גם חברי לתנועה, אבל זה בסדר.
גדעון סער: מר חיים ביבס הוא באמת ברוך כישרונות.
גדעון סער: אני ראיתי את זה בשעתו כשמיניתי אותו חבר למועצה להשכלה גבוהה.
גדעון סער: יש לו יכולות, יש לו תובנות לאן צריך להביא את השלטון המקומי, ואני חושב שהיום יש הזדמנות גדולה מאוד בהנהגתו לחולל את השינויים שצריך לעשות בשלטון המקומי.
גדעון סער: ואת הדברים האלה, אני אגיד לפחות את הנקודות שאני רואה אותן, ולפי דעתי אין היום פערים בהשקפה בין משרד הפנים ברשותי לבין מרכז השלטון המקומי: דגל אחד, שאגב זה הדיון הבא: חוק עיריות איתנות.
גדעון סער: זה דה-רגולציה.
גדעון סער: ואמרתי את זה מספר פעמים כשהחלטנו והובלתי את זה בוועדת שרים לחקיקה, לתמוך בנושא הזה שמדברים עליו שנים – להפחית קצת מהריכוזיות, מהשליטה הריכוזית של משרד הפנים על הרשויות המקומיות.
גדעון סער: יש מקרים שיש לזה הצדקה, יש מקרים שאין לזה בכלל הצדקה.
גדעון סער: יש רשויות שכל משרדי הממשלה יכולים לבוא אליהן להשתלמות, איך מנהלים מערכת ציבורית.
גדעון סער: והפיקוח, כשיש יותר מדי מטלות פיקוח אין פיקוח.
גדעון סער: התוצאה היא קריסה של מערכת הפיקוח, כי מפקחים על כל בקשה של כל עובד שהגיע לגיל 67, אם הוא יכול להישאר או לא להישאר עוד שנה.
גדעון סער: אלה דברים לא נכונים.
גדעון סער: אלה דברים שמפריעים להתמודד עם העיקר, והם שמים אותך כל הזמן בטפל.
גדעון סער: ולכן הדבר הזה, אני נחוש לבצע אותו בכל הדרכים, ואני בטוח שמר חיים ביבס יהיה שותף, כמו שיושבת ראש הוועדה היא שותפה לזה.
גדעון סער: דבר שני: שינויים שצריך לבצע בדיני השלטון המקומי וגם בדיני הבחירות של השלטון המקומי.
גדעון סער: היום תונח על שולחן הכנסת הצעת החוק שעברה בממשלה בנושא החזרת יום השבתון ביום הבחירות לרשויות המקומיות.
גדעון סער: ויהיו הצעות שכבר עובדים עליהן להעלאת אחוז החסימה.
גדעון סער: והצעה נוספת לשינוי דיני מימון הבחירות בבחירות לשלטון המקומי.
גדעון סער: וכבר יש עוד הצעה שאתמול עברה בוועדת השרים לחקיקה, שבאה להסדיר את הלקונה שיש בנושא של סיבוב שני בבחירות לרשויות מקומיות.
גדעון סער: לא סיבוב שני אלא בחירות חוזרות, סליחה.
גדעון סער: בחירות חוזרות.
גדעון סער: יש דברים שהוזנחו הרבה מאוד שנים.
גדעון סער: אי אפשר יהיה יותר לחכות.
גדעון סער: צריך להתקדם בדברים שאפשר לרוץ איתם.
גדעון סער: ואני מאוד ממליץ, אמרתי את זה ליושבת ראש הוועדה, לסיים במהירות את חוק העיריות האיתנות.
גדעון סער: הוא בשל לסיום, אני אומר את זה.
גדעון סער: עם כל הכבוד לכולם, אני מכיר את הנושא, עברנו על הכול.
גדעון סער: ישבנו גם במשרדים אחרים אף על פי.
גדעון סער: למעלה מן הצורך ישבנו, הייתי אומר.
גדעון סער: אפשר לעשות את הדבר הזה, וזה ישחרר מיידית כמות נכבדת של רשויות מקומיות מפיקוח יתר, וזה נדבך חשוב במהלך הזה.
גדעון סער: דבר שלישי: שינוי בתדמית השלטון המקומי.
גדעון סער: שינוי בתדמית השלטון המקומי זה גם ידרוש מהשלטון המקומי דברים מסוימים.
גדעון סער: אני לא רוצה כרגע לפרט, אבל אני גם מאמין שנעשה עוול לשלטון המקומי.
גדעון סער: יש בשלטון המקומי מנהיגות.
גדעון סער: הרבה פעמים אני מסתכל על ראשי רשויות מסוימים ואני אומר:
גדעון סער: חבל שבמערכת הפוליטית הארצית אין מנהיגות כזאת – רצינית, אחראית, מתמצאת בנושאים.
גדעון סער: אתה מדבר עם ראש רשות אז אתה רואה: הוא מבין בחינוך, הוא מבין בתחבורה.
גדעון סער: אני חייב לומר עוד משהו, למרות שזה אולי לא כל כך פופולרי אבל בכל זאת: אני מתנגד להצעה להגביל מספר כהונות של ראשי רשויות.
גדעון סער: מי שילך לכיוון הזה, כי כל פעם יש הצעות כאלה, בעצם ירוקן את השלטון המקומי ממאגר של ראשי רשויות מאוד מנוסים, מאוד מצטיינים.
גדעון סער: וממה שראינו עכשיו, כולל ברשויות מאוד מבוססות כשהתקיימו בחירות, אני לא רואה שהיום רצים למערכת הציבורית אנשים רציניים.
גדעון סער: לכן צריך מאוד-מאוד להיזהר בדברים האלה.
גדעון סער: צריך מאוד להיזהר בדברים האלה.
גדעון סער: ויושבים כאן ליד השולחן כמה ראשי רשויות.
גדעון סער: תמיד כשאני בא אליהם ואני משוחח איתם אני לומד כמה דברים, וזו לא בושה ללמוד.
גדעון סער: אני חושב, מר חיים ביבס, שיש לך הזדמנות, כי יש לך ועדת פנים והגנת הסביבה שמבינה את הצרכים של השלטון המקומי, שרוצה לחולל וגם שר שרוצה לחולל שינויים במערכת הדפוסים בין השלטון המרכזי לשלטון המקומי.
גדעון סער: זה לא פשוט.
גדעון סער: זה מצריך גם הרבה פעמים להתייצב מול הרגלים.
גדעון סער: ולא משנה כרגע, הרגלים של הרשויות, של המשרד, אבל צריך לבצע את הדברים האלה.
גדעון סער: אני מאוד מודה ליושבת הראש, ואני משוכנע שכמו שקרה בכל התחומים, בסך הכול ועדת הפנים והגנת הסביבה, אם מסתכלים על כל התחומים – אני מדבר על המשרד שלי.
גדעון סער: אני לא יודע כמה המשרדים האחרים מעסיקים אותך – - -
גדעון סער: - - אבל הנושא של המסתננים, הנושא של תכנון ובנייה, הנושא של שלטון מקומי, ובכל התחומים האלה היו, בפחות משנה שהכנסת פעילה, שינויי חקיקה.
גדעון סער: וזה מראה שיש עם מי לעבוד, ואני מאוד מודה לך על הכינוס הזה.
מירי רגב: דיברת על מר אלי ברדה?
גדעון סער: סליחה, הצילה אותי יושבת ראש הוועדה, כי חברי הטוב ממגדל העמק, שלפי דעתי אני פוקד את עירו בתדירות של בערך אחת לחודש.
גדעון סער: נא לא לפגוע בי, ראשי הרשויות האחרים.
גדעון סער: אני מאוד שמח על הבחירה שלך.
גדעון סער: אני חושב שאתם כצוות שמייצג את, אני לא אוהב את הביטוי פריפריה, וגם בוודאי לא מגדל העמק שהיא סיפור הצלחה בעיניי, אני תמיד אומר את זה; אתם רואים את הספקטרום המלא, משלבים כוחות.
גדעון סער: גם שניכם חברים בתנועה חשובה.
גדעון סער: ואני מברך את מר אלי ברדה כמו שבירכתי את מר חיים ביבס.
גדעון סער: אני בטוח שהניסיון שלו, המתינות, שיקול הדעת, יביאו לזה שהשלטון המקומי יצליח יותר ויותר בקדנציה הזאת.
מירי רגב: תודה רבה לשר הפנים.
מירי רגב: אנחנו נעבור עכשיו לכמה דקות.
מירי רגב: גם אני מאוד רוצה לשמוע את מר שלמה בוחבוט כמובן, ואת מר חיים ביבס ומר עדי אלדר ומר אלי ברדה.
מירי רגב: ניתן גם ליושבי ראש השדולה אבל ממש בדקה כי חייבים לעבור לחוק.
מירי רגב: אז מר שלמה בוחבוט, בבקשה.
שלמה בוחבוט: אדוני שר הפנים, יושבת ראש הוועדה, חברת הכנסת מירי רגב, מר חיים ביבס, מר אלי ברדה, מר עדי אלדר חברי הטוב, מר שוקי אמרני, ממלא מקום מנכ"ל משרד הפנים, חבריי ראשי הערים.
שלמה בוחבוט: קודם כל, אני מברך את מר חיים ביבס, ואני מאחל לו הצלחה.
שלמה בוחבוט: הוא נכנס לתפקיד לא פשוט, תפקיד מאוד קשה.
שלמה בוחבוט: המזל שלו שהוא לא צריך לנסוע 400 קילומטר, הוא יכול ללכת ברגל לכנסת או לתל אביב.
שלמה בוחבוט: אני, רק שתדעו, ברכב שלי עשיתי 330,000 קילומטר במשך ארבע שנים.
שלמה בוחבוט: זה אומר הרבה.
שלמה בוחבוט: אני חושב שהקמנו שלטון מקומי מדהים.
שלמה בוחבוט: ואני אומר לך, מר חיים ביבס, יש לך צוות מעולה בראשות המנכ"ל.
שלמה בוחבוט: אנשים טובים, אנשים שמכירים את השטח.
שלמה בוחבוט: לא היה פשוט.
שלמה בוחבוט: בכל זאת שאדם ממעלות, עיר של 24,000 תושבים, לעמוד בראש השלטון המקומי, ולעמוד מול מר יונה יהב ומר רון חולדאי זה לא קל.
שלמה בוחבוט: זה מאוד לא קל, לא היה פשוט, ואני נקרעתי לגזרים.
שלמה בוחבוט: נקרעתי לגזרים כי הטענה שצריך לעשות צדק חלוקתי היא טענה נכונה, ואני מקווה דווקא שמר חיים ביבס, שהוא בא מעיר גדולה, יצטרכו לקבל החלטות לא פשוטות, החלטות מאוד קשות.
שלמה בוחבוט: כאשר אנחנו מדברים, ובאמת השר גדעון סער עשה מהפכה.
שלמה בוחבוט: גם במשרד החינוך עבדנו מצוין, גם במשרד הפנים ביחד עם יושבת ראש הוועדה, חברת הכנסת מירי רגב.
שלמה בוחבוט: ואני רוצה להגיד לך, חברת הכנסת מירי רגב, שב"ארץ נהדרת" עושים לך עוול, כי את יושבת ראש ועדת הפנים והגנת הסביבה מעולה, את עושה דברים נפלאים, ואני מקווה שתעשי מהפכות.
שלמה בוחבוט: כי נראים פה, תסתכלי, ראשי ערים רגועים, אבל חלק מאוד סוערים.
שלמה בוחבוט: יצא לי לסייר כמעט ברוב הערים בארץ ואני אומר לכם: בושה למדינה הזאת, איך הבדווים נראים, איך הרבה רשויות ערביות נראות, איך רשויות דרוזיות נראות, וכל זה בגלל חוסר תקציב.
שלמה בוחבוט: לא בגלל שראשי הערים לא טובים, בגלל חוסר תקציב.
שלמה בוחבוט: ואני אומר למר חיים ביבס, כשאנחנו מדברים על צדק חלוקתי, תרתי משמע.
שלמה בוחבוט: לא תהיה ברירה אלא לעשות חלוקה בקרקעות, בתקציבים, ובמה לא.
שלמה בוחבוט: שינוי דרסטי כמו שאמר השר בנושא תקצוב הרשויות המקומיות.
שלמה בוחבוט: רבותיי, לא סתם, אני רוצה שתבינו, ואני מציע לאדוני השר: תקים צוות, איך ייתכן ש-100 ראשי ערים התחלפו השנה?
שלמה בוחבוט: אני כתבתי איזו כתבה במגזר הערבי ואמרתי שכל ראש עיר שהוא נבחר הוא לא יודע מה זה תקציב; מבטיח הבטחות – לא מסוגל.
שלמה בוחבוט: מה ההבטחות?
שלמה בוחבוט: לעשות כביש?
שלמה בוחבוט: לעשות מדרכה?
שלמה בוחבוט: לעשות איזה מגרש?
שלמה בוחבוט: אין להם את היכולת.
שלמה בוחבוט: אני מסיים את התפקיד בגאווה.
שלמה בוחבוט: קודם כל, פוליטיקה, אין מה לעשות.
שלמה בוחבוט: מי שחושב שפוליטיקה זה חברת ביטוח הוא טועה.
שלמה בוחבוט: כמו שהוא יכול לנצח הוא יכול להפסיד.
שלמה בוחבוט: ולהזכיר לכם שאני החזקתי בהרבה תפקידים בארץ.
שלמה בוחבוט: הייתי חבר כנסת.
שלמה בוחבוט: בסיום קמתי ואמרתי: עם כל הכבוד לכנסת אני רוצה לחזור לעיר.
שלמה בוחבוט: הייתי יושב ראש קו העימות, עשיתי את זה בצד הטוב ביותר.
שלמה בוחבוט: בכל זאת, בהצלחה רבה.
שלמה בוחבוט: אני באמת, איך אמרו הרבה מאוד אנשים?
שלמה בוחבוט: אולי הרשויות הפסידו – יש כאלה שאומרים כן שלא – אבל שני גורמים שמחים:
שלמה בוחבוט: גם העיר שלי שמחה שאני חזרתי לעבוד במשרה מלאה; וגם המשפחה, שאני אהיה יותר במשפחה.
שלמה בוחבוט: רבותיי, אני לא מתכוון לעזוב את השלטון המקומי.
שלמה בוחבוט: אני ממשיך להיות בשלטון המקומי.
שלמה בוחבוט: אני ממשיך להיות פעיל בשלטון המקומי.
שלמה בוחבוט: ואני יכול לבשר לכם שמהיום אנחנו הולכים להקים תנועה, תנועה חברתית שתילחם ותמגר את הנושא של העוני בישראל.
שלמה בוחבוט: זה אחד הדברים שאני רוצה לטפל בהם, ואני - - -
מירי רגב: אבל א-פוליטית.
שלמה בוחבוט: א-פוליטית.
מירי רגב: אם היא א-פוליטית אני כבר מצטרפת אליך.
מירי רגב: א-פוליטית.
שלמה בוחבוט: לא פוליטית.
שלמה בוחבוט: אם אני רוצה פוליטיקה אני יכול לעשות בדברים אחרים.
שלמה בוחבוט: אני רוצה לסיים.
שלמה בוחבוט: באמת, תודה לכל אלה שעזרו לי.
שלמה בוחבוט: לכל הצוות הנהדר בשלטון המקומי שעשה עבודה מצוינת, שהכניס תכנים חדשים.
שלמה בוחבוט: שכל הזמן היו בשטח וסמכנו עליהם כשהיו צריכים לשבת עם שר הפנים בוועדת הפנים והגנת הסביבה, והיו בכל מקום.
שלמה בוחבוט: תודה לכם.
שלמה בוחבוט: תודה לכל ראשי הערים שסייעו בידינו, ונמשיך להסתכל קדימה ובהצלחה.
שלמה בוחבוט: ומר חיים ביבס, בהצלחה רבה.
שלמה בוחבוט: כפי שאני אומר, יש לך עבודה לא פשוטה.
שלמה בוחבוט: אתה לא יודע מה זה ראשי ערים.
שלמה בוחבוט: ראשי ערים זה 205 אגו.
שלמה בוחבוט: כל אחד עולם ומלואו.
שלמה בוחבוט: מר אלי ברדה, גם אתה, בהצלחה רבה.
שלמה בוחבוט: מר עדי אלדר, אנחנו ממשיכים להחזיק יד ביד בגליל.
שלמה בוחבוט: תודה לכולם.
שלמה בוחבוט: תודה ליושבת ראש ועדת הפנים והגנת הסביבה, חברת הכנסת מירי רגב, ולשר הפנים, גדעון סער.
מירי רגב: מר עדי אלדר, בבקשה.
<עדי אלדר: טובה, שלום לכולם, לשר הפנים.
<עדי אלדר: תודה על המחמאות.
<עדי אלדר: ליושבת ראש הוועדה, אני הייתי במשך 15 שנים יושב ראש השלטון המקומי, אני אומר את זה לחדשים שהצטרפו.
<עדי אלדר: לא זכיתי לכזו ישיבה כשסיימתי.
<קריאה: זו רק חברת הכנסת מירי רגב.
<קריאה: חברת הכנסת מירי רגב לא הייתה אז.
<עדי אלדר: באמת, אני מחמיא לך על הכינוס המיוחד הזה.
<עדי אלדר: לסגנית שר הפנים, פניה קירשנבאום, וחברי הכנסת כאן, ועמיתיי ראשי הערים.
<עדי אלדר: בהחלט אירוע מיוחד.
<עדי אלדר: אני כתבתי למר שלמה בוחבוט אחרי ההפסד שלו, אני חושב שבאותו יום כתבתי לו אס-אמ-אס: יש חיים אחרי השלטון המקומי.
<עדי אלדר: ואני אומר למר שלמה בוחבוט תודה על כל מה שהוא עשה בחמש השנים האחרונות שהוא היה יושב ראש.
<עדי אלדר: אני תמיד מספר שאני כיושב ראש מרכז השלטון המקומי עשיתי גם, 10,000 קילומטר בחודש מכרמיאל.
<עדי אלדר: מעלות קצת יותר רחוקה, אבל בכל זאת.
<עדי אלדר: מבחינה זו למר חיים ביבס יהיה יותר קל, באמת יותר קל, לא לבזבז זמן בנסיעות ארוכות.
<עדי אלדר: ואני בטוח, מר חיים ביבס, מתוך ההיכרות שלי איתך, שתייצג אותנו בכבוד.
<עדי אלדר: תזיז דברים, ויש הרבה מה לעשות כרגיל.
<עדי אלדר: העבודה לעולם לא נפסקת בשלטון המקומי, שיהיה ברור.
<עדי אלדר: כל הזמן עניינים.
<עדי אלדר: למר אלי ברדה, אני רוצה לברך אותו, השאיר את התפקיד בגליל לפחות.
<עדי אלדר: יש ייצוג לגליל, ואני מאחל לך הצלחה.
<עדי אלדר: כיושב ראש אסיפה זה לא תפקיד שיש בו פעילות מוגזמת, אבל אתה מייצג את כל השלטון המקומי, בעצם את כל הגוף הרחב מבחינתנו.
<עדי אלדר: זהו.
<עדי אלדר: תודה לכולם.
מירי רגב: מר אלי ברדה.
<אלי ברדה: אדוני השר, גברתי סגנית השר, יושבת ראש הוועדה, מר שלמה בוחבוט, מר חיים ביבס ידידי, מר עדי אלדר, ראשי הרשויות, חברי הכנסת, אורחים שהגיעו לפה.
<אלי ברדה: קודם כל, אני רוצה לפתוח בתודה לכולם שהגיעו לפה היום.
<אלי ברדה: תודה למר יואל לביא ולמר אבי נעים על ההתמודדות החברית שעשינו.
<אלי ברדה: כל היום העברנו את ההתמודדות בדאחקות ובצחוק.
<אלי ברדה: לקחנו את זה מאוד ספורטיבי.
<אלי ברדה: בסופו של דבר אני באמת חושב שזו שעת רצון ושעת כושר לשלטון המקומי מול משרד הפנים והוועדה לקדם את העניינים ואת האתגרים שראשי הרשויות והרשויות המקומיות נתונים בהם, ויש אתגרים רבים.
<אלי ברדה: שנת 2013 הייתה לא קלה, שנת 2014 הולכת כנראה גם בעקבותיה, ולמידת שיתוף הפעולה יש פה ערך של מכפיל כוח ושל איגום המשאבים המתבקשים מתוקף הזמן והשעה.
<אלי ברדה: אני בטוח שמר חיים ביבס יצליח בגדול בתפקידו.
<אלי ברדה: הוא מכיר את השלטון.
<אלי ברדה: העניין של המרחק זניח.
<אלי ברדה: כי אם זה יהיה העניין, המרחק, אז זה יהיה הקמפיין הבא – מי גר יותר קרוב לכנסת כדי שהוא יהיה מועמד ליושב ראש מרכז השלטון המקומי.
<אלי ברדה: אז אני אומר לך שזה לא קשור.
<אלי ברדה: אתה נבחרת רק בגלל היכולות שלך והכישורים שלך ולא בגלל המרחק.
<אלי ברדה: אני רוצה להודות למר שלמה בוחבוט על השנים היפות שהוא תרם בקדנציה האחרונה לשלטון המקומי.
<אלי ברדה: ברכה מיוחדת למר עדי אלדר.
<אלי ברדה: אני חושב ש-15 שנה כיושב ראש מרכז השלטון המקומי ועוד חמש שנים כיושב ראש אסיפה זה דבר נדיר, ואדיר וגדול.
<אלי ברדה: ובאמת הטבעת את חותמך, בעיקר בגלל האישיות הנוחה שלך והטובה.
<אלי ברדה: אני מאוד שמח שאני מחליף אותך.
<אלי ברדה: אני גם חושב שהתפקיד של יושב ראש האסיפה זה לא רק לחתום על ההזמנות לישיבות האסיפה, אפשר לצקת בתפקיד הזה תוכן.
<אלי ברדה: ויחד עם מר חיים ביבס אנחנו נעשה מזה תוכן ושיתופי פעולה טובים לטובת כלל הרשויות.
<אלי ברדה: אז באמת, תודה לך יושבת הראש, חברת הכנסת מירי רגב.
<אלי ברדה: תודה לכולם שכאן, ובהצלחה לכולם.
<חיים ביבס: תודה.
מירי רגב: יושב ראש מרכז השלטון המקומי, מר חיים ביבס, בבקשה.
<חיים ביבס: טוב, בוקר טוב לכולם.
<חיים ביבס: כמובן, מכובדי, ידידי וחברי, שר הפנים היקר שלנו.
<חיים ביבס: אני חושב שיש לנו הזדמנות פז – שלטון מקומי ומשרד הפנים, פעם ראשונה - - -
<קריאה: וועדת הפנים והגנת הסביבה.
<חיים ביבס: דקה, תיכף נדבר עליה.
<חיים ביבס: אני חייב להגיש לה פרק נפרד.
<חיים ביבס: אז כמובן יש לנו הזדמנות ביחד לקחת את השלטון המקומי, באמת לא רק לשיתוף פעולה אלא למקום אחר.
<חיים ביבס: וזאת הזדמנות להודות גם על שיתוף הפעולה שהיה וגם על מה שיהיה בעתיד, ואני בטוח שנעשה את זה.
<חיים ביבס: אנחנו הרבה מאוד שנים חברים גם ברמה האישית, ואני בטוח שנוכל להביא את זה ביחד כדי לקדם את השלטון המקומי לאן שאנחנו רוצים.
<חיים ביבס: לסגנית השר שלנו, שנמצאת פה, חברת הכנסת פניה קירשנבאום, שהיא גם שכנה שלי אז בכלל, אני מחויב כבר פעמיים.
<חיים ביבס: כמובן ליושב ראש הקואליציה, חבר הכנסת יריב לוין, שהוא גם שכן שלי.
<חיים ביבס: אנחנו גם צריכים אותו כדי לשמור על השלטון המקומי, - -
מירי רגב: הוא עוזר תמיד.
מירי רגב: הוא תמיד - - - לשלטון המקומי.
<חיים ביבס: - - מפני חקיקה.
<חיים ביבס: מפני החקיקה שיש פה, שחושבים שהשלטון המקומי זה הכר הנרחב של כל מדינת ישראל, ופה יש לך תפקיד חשוב לשמור עלינו.
<חיים ביבס: וליושבת ראש הוועדה, חברת הכנסת מירי רגב, שאני באמת אומר את זה נכון: לא תמכתי בה, אני מודה.
<חיים ביבס: לא תמכתי.
<חיים ביבס: בניגוד לאחרים אני גם אמרתי לה שאני לא אתמוך, אז.
<חיים ביבס: אבל יחד עם זאת אני חושב שיש לנו יושבת ראש ועדה שהיא - - - לנושא השלטון המקומי.
<חיים ביבס: שהיא באה, מה שנקרא, מהמקום של לנסות לסייע ולעזור בכל מה שניתן, וראינו את זה רק בשבוע שעבר בנושא תאגידי המים כאשר באנו בסיכום.
<חיים ביבס: אמנם, צריך עוד קצת לשפר אותו עם נושא החצי שנה-שנה, - -
מירי רגב: נעשה את השינויים.
מירי רגב: אתה תעזור לנו.
<חיים ביבס: - - אבל ללא ספק - - - רוח אחרת לחלוטין.
<חיים ביבס: רוח שאומרת: רבותיי, השלטון המקומי בוועדת הפנים והגנת הסביבה נמצא בחזית ואנחנו נשמור עליו, ועל כך אני מודה לך מראש – גם על מה שעשית, וגם על מה שנעשה ביחד.
<חיים ביבס: כמובן, אני רוצה להודות לידידי, למר אלי ברדה, שללא ספק אנחנו מ-1998 חברים ברמה האישית ועובדים ביחד הרבה שנים, גם כאיש מקצוע אבל גם כנבחר ציבור.
<חיים ביבס: מר עדי אלדר, לא הרבה יודעים, אני בדצמבר 1996 הגעתי כעובד במרכז השלטון המקומי, בחברה למשק וכלכלה.
<חיים ביבס: אז עבדתי לצידו הרבה מאוד שנים.
<חיים ביבס: כאשר החלטתי ללכת לחיים הציבוריים, הוא היה אחד מהאנשים שבאתי להתייעץ איתם.
<חיים ביבס: דרך אגב, גם עם מר שלמה בוחבוט באתי להתייעץ.
<חיים ביבס: אני לא יודע אם הוא זוכר את זה.
<חיים ביבס: יש לי עד היום את הספר עם ההקדשה, אני אראה לך את זה בהזדמנות.
<חיים ביבס: לא, לא קל לעבור מתפקיד מקצועי לתפקיד פוליטי, אבל ללא ספק הרבה מאוד שנים עם מר עדי אלדר, ללא ספק אחד מהאנשים המרכזיים של השלטון המקומי, שממשיך באמת להיות הפנים.
<חיים ביבס: איך אמר שר הפנים?
<חיים ביבס: תדמית השלטון המקומי.
<חיים ביבס: ללא ספק, מר עדי אלדר, כמו ראשי רשויות ותיקים וטובים צריכים להיות תמיד בחזית כדי לראות שיש את האנשים הטובים ביותר שנמצאים בשלטון המקומי.
<חיים ביבס: ואחרון חביב, ליושב ראש היוצא, מר שלמה בוחבוט, שאני רוצה להודות לו ומגיע לו יישר כוח גדול על חמש שנים שבהן הוא עשה.
<חיים ביבס: נכון שהיו לא מעט מחלוקות בינינו, אבל היו הרבה דברים משותפים, הרבה דברים שקידמנו ביחד, כולל חלף היטל ההשבחה, כולל תאגידי המים.
<חיים ביבס: צריך לזכור, כשנכנסנו לתאגידי המים הייתה קטסטרופה אחת גדולה, ולאט לאט לקחת משהו שהתחילו אותו ב-2002 בכלל, כן?
<קריאה: - - - להוציא אותנו - - -
<חיים ביבס: לקחת ולהתחיל לאט-לאט לבנות כשיש לך מערכת שלמה של משרד האוצר, וגם משרד הפנים לשעבר שהיה נגדנו, וגם משרד התשתיות הלאומיות וכולם, ולהתחיל לבנות את שיתוף הפעולה כדי לייצר את מה שצריך.
<חיים ביבס: ללא ספק, יש לנו עוד הרבה עבודה, שר הפנים.
<חיים ביבס: עוד הרבה עבודה, יושבת הראש, - -
מירי רגב: שר האוצר.
<חיים ביבס: - - ביחד עם שר האוצר, יחד עם כולם.
מירי רגב: שהוא היה בסדר.
מירי רגב: דרך אגב, צריך להגיד מילת תודה גם לשר האוצר בעניין הזה.
<חיים ביבס: אז אני באמת, מר שלמה בוחבוט, מודה לך על כל השנים.
<חיים ביבס: כמובן שנסתייע בניסיון, בעתיד, ולכל דבר שיש בו, מה שנקרא, תכנית כדי לקדם את החברה במדינת ישראל, השלטון המקומי יסייע, ויתמוך וייתן את כל מה שצריך.
<חיים ביבס: כמובן, יש לנו עוד לא מעט דברים שאנחנו צריכים להתעסק בהם.
<חיים ביבס: אמרתי את חוק התאגידים, שהוא מיידי ואנחנו צריכים לטפל בו וכמה שיותר מהר, על מנת להפוך את זה לא רק לרשות אלא למה שבסוף זה המצרך הבסיסי.
<חיים ביבס: כי אנשים חיים, ולצערי לקחו את זה רחוק מדי מאיפה שזה היה, מצד אחד; ומצד שני, כאשר יש לנו רשויות חלשות שרוצות להיכנס לתאגיד, רשות המים לא רוצה אותן, שזה הביזיון הכי גדול.
<חיים ביבס: חוק התכנון והבנייה, שאתה גם מקדם אותו, שהוא חוק חשוב, הוא מתחלק לשניים: מצד אחד לייצר את המרווח ואת הסמכויות הנדרשות לשלטון המקומי, לרשויות המקומיות.
<חיים ביבס: ומצד שני, לקחת את תכניות המתאר ואת התב"עות במגזר, עם התכנית שיש במשרד ראש הממשלה, 230 מיליון שקל, להקים מחלקת תכנון ובנייה בשלטון המקומי שתלווה, גם מבחינה אדריכלית, גם מבחינה תכנונית, גם מבחינה משפטית, תלווה את התהליך כדי לקחת את השלטון המקומי ולתת בעיקר לרשויות שצריכות את זה, בעיקר לרשויות בפריפריה ובמגזר, לתת להם את התמיכה המשמעותית בנושא הזה.
<חיים ביבס: לצד זה, כמובן, אמרתי ושוחחתי על זה גם עם שר הפנים, ודרך אגב, גם עם אנשי שר האוצר.
<חיים ביבס: אני חושב שהגיע הזמן לקחת את קפיצת המדרגה הנוספת בתקציבי האיזון ותמיכה נקודתית בפריפריה, להעלות באופן משמעותי וללכת לתקציב אחד גדול שייתן - - -
גדעון סער: זה אחד היעדים - - -
<חיים ביבס: וזה אחד היעדים שלי, להגדיל, לפחות להתקרב לתוספת של מיליארד שקל כדי לייצר משהו אמיתי, ולא לקחת ולשמור כל הזמן את הכלב קשור בחבל שני מטר מהאוכל ולתת לו טיפה לטעום, אלא שבסופו של דבר יהיה תקציב אמיתי משמעותי שיחבר את הפריפריה, את הגליל והנגב, יחבר אותם כמה שיותר מהר למרכז.
<חיים ביבס: ופה כל אחד מאיתנו יצטרך לתת את חלקו, ללא ספק, אבל אנחנו נצטרך לקחת את זה ולהוביל את זה קדימה.
<חיים ביבס: בכלל, שיתוף פעולה בין השלטון המרכזי לשלטון המקומי – כולם יודעים, מכירים את דרכי: אני מעדיף כל הזמן לנסות כמה שיותר הידברות, כמה שיותר חיבורים, כמה שיותר לשבת עם האנשים.
<חיים ביבס: בסוף, בסוף התהליך, אם לא מצליחים, או אז לצאת למאבקים.
<חיים ביבס: אני מעדיף קודם כל לנסות לחבר.
<חיים ביבס: לצד זה לחבר את השלטון המקומי גם לתכנית של המגזר.
<חיים ביבס: יש במשרד ראש הממשלה ארבעה וחצי מיליארד שקל, יושבים, בקושי מימוש של 40%.